EKONOMSKA I UPRAVNA ŠKOLA OSIJEK

Osijek, Trg Svetog Trojstva 4
KLASA: 112-02/26-01/12
URBROJ: 2158-47-01-26-1

Osijek, 21. kolovoza 2026.
Na temelju odredbi Zakona o odgoju i obrazovanju u osnovnoj i srednjoj školi („Narodne novine“, broj 87/08., 86/09., 92/10., 105/10. – ispravak, 90/11., 16/12., 86/12., 94/13., 152/14., 7/17., 68/18., 98/19., 64/20., 151/22. i 156/23.), Zakona o osobnoj asistenciji („Narodne novine“, broj 71/23. i 157/25.) i Pravilnika o pomoćnicima u nastavi i stručnim komunikacijskim posrednicima („Narodne novine“, broj 85/24.), Ekonomska i upravna škola Osijek objavljuje
N A T J E Č A J

za zasnivanje radnog odnosa na radnom mjestu pomoćnik u nastavi

Predviđen je odabir i zapošljavanje osoba na poslovima pomoćnika u nastavi s ciljem povećanja socijalne uključenosti i integracije učenika s teškoćama u razvoju.

POMOĆNIK U NASTAVI
· Broj traženih osoba: 2
· Mjesto rada: Osijek
· Radno vrijeme: nepuno radno vrijeme – 34 sata tjedno

· Vrsta ugovora: ugovor o radu na određeno vrijeme za školsku godinu 2026./2027.
UVJETI
Opći uvjeti prema Zakonu o radu („Narodne novine“, broj 93/14., 127/17., 98/19., 151/22. i 64/23.) i posebni uvjeti prema Zakonu o osobnoj asistenciji („Narodne novine“, broj 71/23. i 157/25.):
· punoljetna zdravstveno sposobna osoba

· najmanje završena razina obrazovanja 4.2 HKO-a
· završen program obrazovanja odraslih (osposobljavanja) za pomoćnika u nastavi 

· nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi  i članka 23. Zakona o osobnoj asistenciji. 
Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

POŽELJNO

· iskustvo u neposrednom radu s djecom s teškoćama u razvoju.
OPIS POSLOVA

Potpora u komunikaciji i socijalnoj uključenosti, u kretanju, pri uzimanju hrane i pića, u obavljanju higijenskih potreba, u obavljanju školskih aktivnosti i zadataka, suradnja s nastavnicima i stručnim suradnicima, te vršnjacima u razredu radi osiguranja razmjene informacija potrebnih za praćenje i unapređivanje rada s učenikom, poslovi prema zaduženju ravnatelja nakon završetka nastavne godine.
DODATNA ZNANJA I VJEŠTINE

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

Na natječaj se mogu prijaviti osobe oba spola sukladno odredbama Zakona o ravnopravnosti spolova („Narodne novine“, broj 82/08. i 69/17.). 
Rok za prijavu: 8 dana od dana objave.
Uz prijavu kandidati su dužni priložiti sljedeće dokumente:
· prijavu na natječaj (vlastoručno potpisana);

· životopis s navedenim podacima o neposrednom radu s djecom s teškoćama u razvoju ili volontiranju (naziv institucije/udruge/tvrtke gdje je ostvareno iskustvo u radu s djecom  ili volontiranje, te trajanje istog);
· dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi);
· uvjerenje da se protiv kandidata ne vodi kazneni postupak (ne starije od 6 mjeseci);
· dokaz o završenom programu obrazovanja odraslih (osposobljavanja) za pomoćnika u nastavi; 

· ukoliko kandidat ima iskustva u radu s djecom s teškoćama u razvoju potrebno je priložiti mišljenje supervizora i/ili preporuku škole/ustanove/udruge.
Kandidati koji ostvaruju pravo prednosti pri zapošljavanju prema posebnim propisima dužni su u prijavi na javni poziv pozvati se na to pravo, priložiti potvrdu o priznatom statusu i ostalu propisanu dokumentaciju i imaju prednost u odnosu na ostale kandidate samo pod jednakim uvjetima. 

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17., 98/19., 84/21. i 156/23.), uz prijavu na natječaj dužan je priložiti pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:   

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („Narodne novine“, broj 84/21. i 13/26.), uz prijavu na natječaj dužan je dostaviti i dokaze iz članka 49. stavka 1. Zakona o civilnim stradalnicima iz Domovinskog rata dostupne na poveznici Ministarstva hrvatskih branitelja: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf 

Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Osoba koja ne podnese pravodobnu i/ili potpunu prijavu ili za koju se utvrdi da ne ispunjava formalne uvjete iz natječaja, neće se smatrati kandidatom prijavljenim na natječaj. 
Radni odnos sa školom zasnovat će se nakon provedenog postupka selekcije kandidata. Za kandidate prijavljene na natječaj koji ispunjavaju formalne uvjete natječaja provest će se prethodno vrednovanje radi provjere znanja i sposobnosti bitnih za obavljanje poslova oglašenog radnog mjesta. Ako kandidat ne pristupi prethodnom vrednovanju smatra se da je povukao prijavu na natječaj.

Područje provjere, pravni i drugi izvori za pripremu kandidata te vrijeme i mjesto održavanja prethodne provjere kandidata bit će obavljeno, najmanje tri dana prije održavanja, na mrežnoj stranici Škole: https://ss-ekonomska-upravna-os.skole.hr/natjecaji/ .
Prijave s potrebnom dokumentacijom o ispunjavanju uvjeta slati u zatvorenoj omotnici na adresu škole: Ekonomska i upravna škola Osijek, 31000 Osijek, Trg Svetog Trojstva 4, s naznakom „ZA NATJEČAJ“.
Izrazi koji se u ovom natječaju koriste za osobe u muškom rodu neutralni su i jednako se odnose na muške i ženske osobe.

